БэлэрыгъыпIэ яIэкъым
Дзэлыкъуэ щIыналъэ
Дзэлыкъуэ щIыналъэм и Iэщ фермэхэр щIымахуэм хуэхьэзырщ.
Мы илъэсым районым нэрылъагъуу щыхэхъуащ мэлхэм, бжэнхэм я бжыгъэр (мини 9 нос), псом хуэмыдэжу шым (мини 6).
Иджы хуэдэ лъэхъэнэм СХП, ЛПХ-хэр Iэщыр гъэ щIэзыгъэкIын гъэтIылъыгъэм толажьэ. ШыщхьэуIум и пэщIэдзэхэм мэкъуу паупщIащ гектар мини 4-м нэблагъэ. Ар мэкъумылэ хэплъыхьауэ тонн мини 10-м нос, хьэуазэу тонн мини 6-м щIигъу яIэщ, къахыжа нартыхуми Iусыпхъэу зыхуеинум хуэдизыр къыхэкIынущ. Мэкъумылэм егугъуахэщ «Верхнемалкинский» СХПК-р, «Колхоз Псынадаха» ООО-р, Дзэлыкъуэкъуажэм и уней хозяйствэхэр.

Шэрэдж Дисэ.
